S-5502/2021

Mál þetta, sem dómtekið var 28. febrúar sl., var höfðað með ákæru héraðssaksóknara 23. nóvember 2021, á hendur: „O-x-x B-x-x, kennitala [...], [...], Reykjavík, fyrir stórfellt fíkniefnalagabrot, með því að hafa dagana 4. og 5. júlí 2021, á eftirtöldum stöðum, haft í vörslum sínum, í sölu- og dreifingarskyni, samtals [7.385,62] gaf maríhúana, 2.425 gaf kannabislaufum, 381,7 gaf kannabisstönglum, 55 kannabisfræ og 405 kannabisplöntur og að hafa um nokkurt skeið fram til ofangreinds tíma ræktað greindar plöntur:

1. Sunnudaginn 4. júlí, í íbúðum [...] og [...] að [...] í Reykjavík, haft í vörslum sínum samtals [7.385,62] gaf maríhúana, 1.655 gaf kannabislaufum, 381,7 gaf kannabisstönglum, 55 kannabisfræ og 325 kannabisplöntur.

2. Mánudaginn 5. júlí, í atvinnuhúsnæði að [...] í Hafnarfirði, haft í vörslum sínum 770 gaf kannabislaufum og 80 kannabisplöntur.

Telst brot þetta varða við 173. gr. a almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á framangreindum fíkniefnum samtals [7.385,62] gaf maríhúana, 2.425 gaf kannabislaufum, 381,7 gaf kannabisstönglum, 55 kannabisfræum og 405 kannabisplöntum, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Jafnframt er krafist upptöku á 2 Samsung farsímum (munir 547102 og 547103, munaskrá 154975), 6 lömpum, (munaskrá 154978), 14 viftum, 3 vatnsdælum og 2 ljósum (munaskrá 154979), 11 loftsíum (munaskrá 154980), 16 lömpum (munaskrá 154981), gróðurhúsalampa, 18 lömpum, 16 viftum, 77 vökvunarbotnum undan blómapottum, 6 ræktunartjöldum, 7 Mountain air stillirofum fyrir loftræstikerfi, Lumatek professional lighting controlpanel, 5 loftsíum, 8 grænum brúsum með ýmsum vökva, loftblásara og 5 Boyu Air pumpum (munaskrá 155013) og eftirlitsmyndavél og netþjón (munir 547363 og 547370, munaskrá 155022) sem lögregla lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og samkvæmt 1. og 3. tl. 1. mgr. 69. gr. a almennra hegningarlaga nr. 19/1940.

Loks er þess krafist að haldlagðir fjármunir, kr. 53.000 í reiðufé og kr. 2.120.331 sem haldlagðar voru af bankareikningi [...] hjá Landsbanka Íslands hf. í eigu ákærða (munaskrá 155197), sem er ætlaður ágóði sölu fíkniefna, verði gerðir upptækir, samkvæmt heimild í 1. mgr. 69. gr. og 1. mgr. 69. gr. b almennra hegningarlaga nr.

19/1940.“

Þann 22. desember 2021 gaf héraðssaksóknari út ákæru á hendur ákærða og Alex group ehf., kennitala [...], [...], Reykjavík, til upptöku ávinnings, og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði O-x-x þar ákærður: „fyrir peningaþvætti, með því að hafa frá 1. janúar 2019 fram til 7. júlí 2021, tekið við, nýtt, umbreytt og/eða aflað sér, ávinnings af refsiverðum brotum að fjárhæð að lágmarki 23.021.104 krónur með sölu og dreifingu á ótilteknu magni ávana-og fíkniefna, og eftir atvikum með öðrum ólögmætum og refsiverðum hætti, sem ákærði notaði meðal annars til eigin framfærslu.

Rannsókn lögreglu á fjármálum ákærða O-x-x sýnir að rekjanlegar tekjur inn á bankareikning hans nr. [...] hjá Landsbankanum hf. voru samtals 46.319.058 krónur á tímabilinu, þar af voru skýrðar tekjur samtals 24.697.954 krónur og óskýrðar tekjur samtals 21.621.104 krónur. Þar að auki var rekjanleg notkun ákærða á óskýrðu reiðufé sem lagt var inn á bankareikning ákærða Alex group ehf. nr. [...] hjá Landsbankanum hf. að fjárhæð 1.400.000 krónur. Heildarandlag óskýrðra tekna ákærða O-x-x á tímabilinu nemur því að lágmarki 23.021.104 krónum, sem sundurliðast hér að neðan: 2019 2020 2021 Heildarinnborganir á bankar. [...]

10.917.728 8.515.574 26.885.756 Skýrðar tekjur 3.728.497 1.552.334 19.365.623 Mismunur 7.189.231 6.963.240 7.520.133

Óskýrðar innborganir frá einstaklingum 3.006.220 1.517.000 492.633 Óskýrðar reiðufjárinnlagnir 4.183.011 5.446.240 7.027.500 Samtals 7.189.231 6.963.240 7.520.133

Fjárhæð til lækkunar á óskýrðri innkomu (endurgr.) - 6.000 - 13.500 - 32.000 Samtals óskýrðar tekjur á bankar. [...]

7.183.231 6.949.740 7.488.133

Óskýrð reiðufjárinnborgun á bankar. Alex group ehf. [...] 1.400.000 Samtals pr. Ár 7.183.231 6.949.740 8.888.133

Samtals óskýrðar tekjur öll árin 23.021.104

Telst brot þetta varða við 1., sbr. 2. og 3. mgr. 264. gr. almennra hegningarlaga nr.

19/1940.

Þess er krafist að ákærði O-x-x verði dæmdur til refsingar og til greiðslu alls sakarkostnaðar.

Krafist er upptöku á haldlögðum fjármunum að fjárhæð 2.947.900 krónur, í eigu Alex group ehf., sem ákærði O-x-x er eigandi að og fyrirsvarsmaður fyrir, en fjármunirnir eru söluandlag tveggja ökutækja í eigu félagsins, [...] og [...]. Er krafa um upptöku byggð á heimild í 1. mgr. 69. gr., 3. mgr. 69. gr. b og 1. mgr. 69. gr. d almennra hegningarlaga nr. 19/1940.“

Í þinghaldi vegna málsins 22. febrúar sl. var ákæru breytt, til hagsbóta fyrir ákærða, með eftirfarandi bókun: „Vegna mistaka við gerð efnaskýrslu á bls. 54 og 55 í gögnum málsins, er þess óskað að leiðrétt verði samtala á maríhúana í ákæruskjali þannig að í stað þess að þar standi „samtals 11.851,51 gaf maríhúana“ að þá standi „samtals 7.385,62 gaf maríhúana“. Skal leiðréttingin ná til allra tilvika þar sem þetta kemur fram í ákæruskjali“.

Ákærði krefst þess að hann verði dæmdur til vægustu refsingar sem lög leyfa og að dæmd refsing verði skilorðsbundin en til vara skilorðsbundin að hluta. Þá krefst verjandi ákærða hæfilegra málsvarnarlauna að mati dómsins, sem greiðist úr ríkissjóði.

I Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum. Um málsatvik vísast til ákæruskjala. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Brot ákærða eru réttilega heimfærð til refsiákvæða í ákærunum.

II

Ákærði er fæddur í [...]. Samkvæmt framlögðu sakavottorði, dagsettu 21. desember 2021, hefur hann ekki verið dæmdur til refsingar. Við ákvörðun refsingar ákærða lítur dómurinn, til refsimildunar, til 5. og 8. töluliðar 1. mgr. 70. gr. almennra hegningarlaga nr. 19/1940, vegna skýlausrar játningar ákærða, þess að hann hefur ekki áður gerst sekur um refsiverða háttsemi og að fyrir dómi iðraðist hann háttsemi sinnar. Loks lítur dómurinn til þess að þegar málið komst upp var hluti ræktunarinnar skammt á veg kominn. Til þyngingar lítur dómurinn til umfangs brota ákærða, hvað varðar magn efnis og fjölda plantna og fjárhæða, og þess að um skipulögð brot var að ræða og umfangsmikla ræktun, sbr. 1., 3. og 6. töluliður framangreinds lagaákvæðis. Með hliðsjón af framangreindu, sakarefni þessa máls, dómvenju og 77. gr. laga nr. 19/1940, þykir refsing ákærða hæfilega ákveðin fangelsi í tvö ár en fresta skal fullnustu 21 mánaða af dæmdri refsingu og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Til frádráttar dæmdri refsingu ákærða komi, sbr. 76. gr. laga nr. 19/1940, óslitið gæsluvarðhald ákærða 5. til 9. júlí 2021, með fullri dagatölu.

Upptæk eru gerð til ríkissjóðs fíkniefni, munir og fjármunir, eins og nánar er rakið í dómsorði, með vísan til þeirra lagaákvæða sem tilgreind eru í ákærunum, og haldlögð voru við rannsókn málsins. Eru upptækir fjármunir að hluta söluandlag vegna tveggja ökutækja, [...] og[...], er haldlögð voru en ökutækin voru eign hins ákærða félags.

Ákærði greiði allan sakarkostnað málsins, þar með talin þóknun skipaðs verjanda síns, Ó-kk-ef V. T-kk-ef lögmanns, 1.3 00.000 krónur, og 1.146.519 krónur í annan í sakarkostnað samkvæmt framlögðu yfirliti ákæruvaldsins. Við ákvörðun þóknunar verjanda ákærða er litið til vinnu hans á rannsóknarstigi og virðisaukaskatts.

Af hálfu ákæruvaldsins flutti málið D-kvk-nf Ö-kvk-nf V-kvk-nf settur saksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, O-x-x B-x-x, sæti fangelsi í tvö ár en fresta skal fullnustu 21 mánaða af dæmdri refsingu og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Til frádráttar kemur óslitið gæsluvarðhald ákærða 5. til 9. júlí 2021. Ákærði O-x-x sæti upptöku á 7.385,62 gaf maríhúana, 2.425 gaf kannabislaufum, 381,7 gaf kannabisstönglum, 55 kannabisfræum og 405 kannabisplöntum.

Ákærði O-x-x sæti upptöku á 2 Samsung farsímum (munir 547102 og 547103, munaskrá 154975), 6 lömpum, (munaskrá 154978), 14 viftum, 3 vatnsdælum, 2 ljósum (munaskrá 154979), 11 loftsíum (munaskrá 154980), 16 lömpum (munaskrá 154981), gróðurhúsalampa, 18 lömpum, 16 viftum, 77 vökvunarbotnum undan blómapottum, 6 ræktunartjöldum, 7 Mountain air stillirofum fyrir loftræstikerfi, Lumatek professional lighting controlpanel, 5 loftsíum, 8 grænum brúsum með ýmsum vökva, loftblásara, 5 Boyu Air pumpum (munaskrá 155013), eftirlitsmyndavél, netþjón (munir 547363 og 547370, munaskrá 155022), 53.000 krónur í reiðufé og 2.120.331 krónu sem haldlagðar voru af bankareikningi nr. [...] hjá Landsbanka Íslands hf. (munaskrá 155197).

Ákærði Alex group ehf. sæti upptöku á 2.947.900 krónum.

Ákærði greiði þóknun skipað verjanda síns, Ó-kk-ef V. T-kk-ef lögmanns, 1.3 00.000 krónur, og 1.146.519 krónur í annan í sakarkostnað.

S-kvk-nf E-kvk-nf K-kvk-nf (sign)